《短歌行》
宋代·郑起

览镜摩挲，岁月蹉跎。
道长命窄，忧虑如何。
何以消除，非酒莫祛。
醉来不见，醒复如初，
跖跃锵锵，孔孟皇皇。
何非何是，孰劣孰强。
日出杲兮，月出皓兮。
无风无雨，可以同携。
人生朝露，保不及暮。
青青累累，皆是坟墓。
天机转深，转用劳心。
不如坦荡，驱遗光阴。

作者简介：郑 起(1199～1262年)初名震，字叔起，号菊山，福建省连江县透堡岭兜人。少试礼部，不第，遂弃举子业，潜心穷理尽性之学，束躬修行。为人方直严毅，与公卿大夫交往，言不及利，语不阿媚。一生著述有《易注》、《深衣书》、《倦游稿》、《菊山清隽集》、《易六十卦》等。